ປະທານາທິບໍດີໂອບາມາ ຕອບຄຳຖາມປະຊາຊົນຈີນ ໃນກອງປະຊຸມແບບ ທາວ ຮອລ
ຂ່າວສຳຄັນອື່ນໆອີກ: ໂອບາມາ: ກຸ່ມກໍ່ການຮ້າຍ ອາລ ເຄອີດາ ເປັນໄພຂົ່ມຂູ່ອັນ ໃຫຍ່ຫລວງທີ່ສຸດ ຕໍ່ຄວາມ ໝັ້ນຄົງຂອງສະຫະລັດ; ສະຫະປະຊາດ: ມີນື່ງພັນລ້າ
ປະທານາທິບໍດີສະຫະລັດ ທ່ານບາຣັກ ໂອບາມາ ໄດ້ພົບປະກັບບັນດາຜູ້ນຳການເມືອງທ້ອງຖິ່ນຂອງຈີນທີ່ນະຄອນຊຽງໄຮ້ ໃນວັນຈັນມື້ນີ້ ແລະໄດ້ຈັດກອງປະຊຸມສົນທະນາ ຕອບຄຳຖາມແບບTOWNHALL MEETING ຢ່າງເປັນກັນເອງ ກັບພວກນັກສຶກສາມະຫາວິທະຍາໄລ ໃນກອງປະຊຸມທີ່ວ່ານີ້ ທ່ານໂອບາມາໄດ້ຕອບຄຳຖາມ ຈາກທັງພວກທີ່ເຂົ້າຮ່ວມແລະຈາກປະຊາຊົນຈີນ ທີ່ລົງຄຳຖາມຂອງເຂົາເຈົ້າທາງເວບໄຊ້ທ໌ຕ່າງໆ ລັດຖະບານຈີນໄດ້ທຳການຄວບຄຸມການລາຍງານຂ່າວຂອງມື່ມວນຊົນກ່ຽວກັບການຢ້ຽມຢາມຂອງທ່ານໂອບາມາ ຢ່າງລະມັດລະວັງ ໂດຍອະນຸຍາດໃຫ້ຖ່າຍທອດອອກອາກາດໄດ້ທາງໂທລະພາບທ້ອງຖິ່ນແຕ່ບໍ່ໃຫ້ຖ່າຍທອດອອກໄປທົ່ວປະເທດ ໃນຄຳປາໃສໄຂກອງປະຊຸມກັບພວກນັກສຶກສານັ້ນທ່ານໂອບາມາໄດ້ເນ້ນເຖິງຄວາມສຳຄັນໃນການທຳງານຮ່ວມກັນ ລະວ່າງຈີນກັບສະຫະລັດເພື່ອຫາທາງ ແກ້ໄຂບັນຫາທ້າທາຍຕ່າງໆຂອງໂລກ ຊື່ງທ່ານໄດ້ກ່າວ ໃນໄລຍະຕອບຄຳຖາມວ່າການປ່ຽນແປງຂອງດິນຟ້າອາກາດແມ່ນເປັນນື່ງໃນບັນຫາທ້າທາຍທີ່ຮ້າຍແຮງທີ່ສຸດແລະວ່າ ໂລກຈະເຝົ້າເບິ່ງວ່າສະຫະລັດກັບຈີນ ຈະດຳເນີນການແນວໃດ ກ່ຽວກັບບັນຫານີ້ ນອກນັ້ນ ທ່ານປະທານາທິບໍດີສະຫະລັດຍັງໄດ້ກ່າວອີກວ່າ ປະເທດໃດນື່ງບໍ່ຄວນທີ່ຈະບັງຄັບໃຫ້ອີກປະເທດນື່ງຮັບເອົາລະບອບການປົກຄອງຂອງຕົນ ແລະທ່ານໄດ້ກ່າວໃຫ້ເປັນທີ່ແຈ່ມແຈ້ງວ່າທ່ານຈະລຸກຂື້ນຕໍ່ສູ້ເພື່ອສິດເສຣີພາບ ຂັ້ນພື້ນຖານຕ່າງໆ ທີ່ປະຊາຊົນອາເມຣິກັນຖືກວ່າສຳຄັນແລະມີຄຸນຄ່າສຳລັບເຂົາເຈົ້ານັ້ນ ກ່ຽວກັບເລື່ອງໃຕ້ຫວັນ ທີ່ເປັນບັນຫາຫລໍ່ແຫລມນັ້ນ ທ່ານໂອບາມາກ່າວວ່າ ສະຫະລັດສະບັນສະນູນນະໂຍບາຍ ຈີນດຽວແລະກ່າວຕື່ມວ່າ ທ່ານຫວັງວ່າ ຄວາມສຳພັນລະວ່າງຈີນກັບໃຕ້ຫວັນ ຈະໄດ້ຮັບການປັບປຸງໃຫ້ດີຂື້ນແລະວ່າສາຍພົວພັນທາງເສດຖະກິດ ໄດ້ຊ່ວຍຫລຸດຜ່ອນຄວາມເຄ່ງຕຶງຂ້າມຊ່ອງແຄບໃຕ້ຫວັນລົງແດ່ແລ້ວ ແຕ່ທ່ານໂອບາມາ ບໍ່ໄດ້ຕອບຄຳຖາມກ່ຽວກັບເລື່ອງການຂາຍອາວຸດຂອງສະຫະລັດໃຫ້ໃຕ້ຫວັນ ຫລັງຈາກກອງປະຊຸມກັບ ພວກນັກສຶກສາ ທ່ານໂອບາມາ ກໍໄດ້ອອກເດີນທາງ ໄປຍັງນະຄອນຫລວງປັກກິ່ງຊື່ງຢູ່ທີ່ນັ້ນ ທ່ານຈະໄດ້ພົບປະກັບປະທານປະເທດຈີນ ທ່ານ HU JINTAO ໃນແລງວັນຈັນກັບວັນອັງຄານມື້ອື່ນ ປະທານາທິບໍດີບາຣັກ ໂອບາມາ ກ່າວວ່າຕານ່າງກໍ່ການຮ້າຍ ຄືກັນກັບກຸ່ມAL-QAIDA ນັ້ນເປັນ "ໄພຂົ່ມຂູ່ອັນໃຫຍ່ຫລວງທີ່ສຸດ" ຕໍ່ຄວາມໝັ້ນຄົງປອດໄພຂອງສະຫະລັດ ທ່ານໂອບາມາໄດ້ກ່າວຢູ່ນະຄອນຊຽງໄຮ້ ໃນວັນຈັນມື້ນີ້ວ່າ ພວກກຸ່ມກໍ່ການຮ້າຍທັງຫລາຍແມ່ນເປັນອັນຕະລາຍ ເພາະວ່າສະມາຊິກຫົວຕໍ່ສູ້ຂອງພວກເຂົາ ບໍ່ມີ "ຈິດສຳນຶກ ຫລືຄວາມຮູ້ສຶກຜິດຊອບຊົ່ວດີໃດໆເລີຍ"ເວລາພວກເຂົາທຳການເຂ່ນຂ້າ ສັງຫານພົນລະເມືອງຜູ້ບໍລິສຸດ ບໍ່ມີຄວາມຜິດຫຍັງນັ້ນ ທ່ານປະທານາທິບໍດີ ໄດ້ໃຫ້ຄຳໜັ້ນສັນຍາ ທີ່ຈະທຳການຕັດສິນໃຈໃນໄວໆນີ້ ກ່ຽວກັບວ່າທ່ານຈະສົ່ງກຳລັງໄປເສີມກອງທະຫານຂອງສະຫະລັດ ຈຳນວນເກືອບ 68 ພັນຄົນ ທີ່ຕໍ່ສູ້ກັບພວກຫົວຮຸນແຮງຢູ່ໃນອັຟການິສຖານນັ້ນຫລືບໍ່ ແລະຈະເຮັດແບບໃດ ຖ້າວ່າຈະສົ່ງໄປ ບັນດາເຈົ້າໜ້າທີ່ສະຫະລັດໄດ້ກ່າວວ່າບັນຫາສຳຄັນສຳລັບທ່ານໂອບາມາ ກໍຄືການລົງຄວາມເຫັນວ່າ ປະທານາທິບໍດີອັຟການິສຖານທ່ານ HAMID KARZAI ມີຄວາມໜ້າເຊື່ອຖືພໍຫລືບໍ່ ໃນຖານະເປັນພາຄີຂອງສະຫະລັດໃນການທຳສົງຄາມຢູ່ໃນປະເທດຂອງທ່ານນັ້ນ ຢູ່ທີ່ອັຟການິສ ຖານເອງນັ້ນ ຕຳຫລວດອັຟການິສຖານຢູ່ໃນແຂວງKANDAHAR ທີ່ວຸ້ນວາຍ ກ່າວວ່າພວກຫົວຮຸນແຮງໄດ້ໂຈມຕີ ດ່ານກວດຂອງຕຳຫລວດແຫ່ງນື່ງຢູ່ໃນພາກໃຕ້ຂອງປະເທດ ເຮັດໃຫ້ຕຳ ຫລວດເສຍຊີວິດ ຮອດ 8 ຄົນ ແລະໄດ້ຮັບບາດເຈັບສາມຄົນ ຕຳຫລວດປາກິສຖານກ່າວວ່າ ຄົນຮ້າຍວາງລະເບີດສະລະຊີບຄົນນື່ງໄດ້ລະເບີດລົດກະບະຂອງຕົນ ທີ່ບັນທຸກວັດຖຸລະເບີດມາເຕັມລົດນັ້ນ ຢູ່ໃກ້ໆກັບສະຖານີຕຳຫລວດແຫ່ງນື່ງໃນພາກຕາເວັນຕົກສ່ຽງເໜືອຂອງປະເທດ ເຮັດໃຫ້ຢ່າງນ້ອຍ ສີ່ຄົນເສຍຊີວິດແລະຫລາຍກ່ວາ 25 ຄົນໄດ້ຮັບບາດເຈັບ ເຈົ້າໜ້າທີ່ກ່າວວ່າ ການວາງລະເບີດເທື່ອນີ້ແມ່ນຄັ້ງທີ່ 7 ໃນຮອບນື່ງ ອາທິດຜ່ານມາ ຢູ່ໃນແລະອອ້ມແອ້ມເມືອງ PESHAWAR ການວາງລະເບີດໃນມື້ນີ້ໄດ້ສ້າງຄວາມເສຍຫາຍຢ່າງໜັກ ໃຫ້ແກ່ສະຖານີຕຳ ຫລວດ ພ້ອມທັງໂບດແຫ່ງນື່ງກັບຕຶກອາຄານຢູ່ໃກ້ໆນັ້ນ ຫລາຍຫລັງ ເຂດດັ່ງກ່າວນັ້ນແມ່ນໄດ້ປະສົບກັບຄື້ນຟອງຂອງການໂຈມຕີທີ່ໄດ້ສັງຫານຫລາຍຮ້ອຍຄົນ ນັບແຕ່ກອງທັບປາກິສຖານໄດ້ເປີດສາກ ທຳການບຸກໂຈມຕີທີ່ໝັ້ນຂອງພວກຕາລີບານ ຢູ່ໃນເຂດ WAZIRISTAN ໃຕ້ຂອງພວກຊົນເຜົ່າ ໃນພາກຕາເວັນຕົກສ່ຽງເໜືອຂອງປະເທດ ພວກຫົວຮຸນແຮງກ່າວວ່າ ພວກເຂົາທຳການໂຈມຕີຄືນ ເພື່ອແກ້ແຄ້ນຕໍ່ການບຸກໂຈມຕີຂອງຝ່າຍລັດຖະບານທີ່ໄດ້ເລີ່ມຂື້ນ ເມື່ອກາງເດືອນຕຸລານັ້ນ ປະທານາທິບໍດີອິຣ່ານທ່ານ MAHMOUD AHMADINEJAD ໄດ້ກ່າວເຕືອນວ່າ ຄວາມກົດດັນຕ່າງໆນາໆຂອງຝ່າຍຕາເວັນຕົກກ່ຽວກັບໂຄງການນິວເຄລຍຂອງອິຣ່ານນັ້ນ ມີແຕ່ຈະເຮັດໃຫ້ປະເທດຂອງທ່ານ "ມີອຳນາດຫລາຍຂື້ນ"ເທົ່ານັ້ນ ອົງການຂ່າວ ISNA ຂອງພວກນັກສຶກສາອິຣ່ານ ລົງຂ່າວອ້າງຄຳເວົ້າຂອງປະທານາທິບໍດີAHMADINEJAD ໃນວັນຈັນມື້ນີ້ວ່າ ສິດທິດ້ານນິວເຄລຍຂອງອິຣ່ານ ນັ້ນ ເປັນສິດທິທີ່ຕໍ່ລອງບໍ່ໄດ້ແລະວ່າການຮ່ວມມືກັບປະເທດຂອງທ່ານ ໃນດ້ານນິວເຄລຍ ແມ່ນນອນຢູ່ໃນຜົນປະໂຫຍດອັນດີທີ່ສຸດຂອງຝ່າຍຕາເວັນຕົກ ທ່ານ AHMADINEJAD ກ່າວອີກວ່າ ກິດຈະກຳດ້ານນິວເຄລຍຂອງອິຣ່ານຈະດຳເນີນສືບຕໍ່ໄປ ຢູ່ພາຍໃນໂຄງຮ່າງຂອງອົງການນິວເຄລຍຂອງສະຫະປະ ຊາຊາດກໍຄືອົງການປາລະມະນູສາກົນ ຫລື IAEA ປະທານາທິບໍດີສະຫະລັດ ທ່ານບາຣັກ ໂອບາມາໄດ້ກ່າວໃນວັນອາທິດວານນີ້ວ່າ ເວລາກຳລັງຈະໝົດລົງແລ້ວ ສຳລັບໃຫ້ອິຣ່ານຕົກລົງຣັບເອົາແຜນການທີ່ໄດ້ຮັບການໜຸນຫລັງຈາກສະຫະປະຊາຊາດ ເພື່ອໃຫ້ສົ່ງທາດຢູເຣນຽມ ເກຣດຕ່ຳຂອງອິຣ່ານໄປກັ່ນໃໝ່ຢູ່ຕ່າງປະເທດ ເພື່ອຍົກລະດັບເກຣດຂື້ນນັ້ນ ແຜນການທີ່ວ່ານີ້ກຳໜົດໃຫ້ອິຣ່ານສົ່ງທາດຢູເຣນຽມ ໄປຍັງ ຣັດເຊຍເພື່ອກັ່ນໃໝ່ ແລະໃນວັນຈັນນີ້ຣັດເຊຍໄດ້ປະກາດວ່າ ໂຮງງານນິວເຄລຍທີ່ເປັນຫົວຂໍ້ຂັດແຍ້ງກັນ ທີ່ຕົນກຳລັງສ້າງໃຫ້ອິຣ່ານຢູ່ເມືອງ BUSHEHR ທາງພາກໃຕ້ຂອງອິຣ່ານນັ້ນ ຈະບໍ່ແລ້ວທັນເປີດທຳ ງານ ໃນປີນີ້ ອົງການສະຫະປະຊາຊາດ ໄຂກອງປະຊຸມ WORLD FOOD SUMMIT ຂື້ນໃນວັນຈັນມື້ນີ້ ທີ່ນະຄອນຫລວງໂຣມຂອງປະເທດອິຕາລີຊື່ງເປັນກອງປະຊຸມສຸດຍອດ ກ່ຽວກັບບັນຫາ ຄວາມອຶດຫິວ ຫລືການຂາດແຄນອາຫານຂອງໂລກຊື່ງບັນດາເຈົ້າທີ່ສະຫະປະຊາຊາດພາກັນເວົ້າວ່າ ປະຊາກອນໂລກໃນຈຳນວນເຖິງນື່ງພັນລ້ານຄົນຄືນື່ງຄົນໃນທຸກໆຫົກຄົນໃດ ແມ່ນໄປນອນໃນແຕ່ລະຄືນ ໂດຍທີ່ບໍ່ໄດ້ກິນເຂົ້າເລີຍ ທ່ານ JACQUES DIOUF ຫົວໜ້າອົງການ ອາຫານແລະການກະເສດ ຂອງສະຫະປະຊາຊາດ ກ່າວວ່າບັນຫານີ້ບໍ່ແມ່ນພຽງແຕ່ຄວາມເສື່ອມເສຍທາງສິນລະທຳເທົ່ານັ້ນແຕ່ຍັງເປັນໄພຂົ່ມຂູ່ອັນຮ້າຍແຮງ ຕໍ່ຄວາມສະງົບສຸກແລະຄວາມໝັ້ນຄົງຂອງໂລກນຳ ອົງສັນຕະປາປາ POPE BENEDICT ກັບເລຂາທິການໃຫຍ່ອົງການສະຫະປະຊາຊາດທ່ານ BAN KI-MOON ກໍມີແຜນການຈະໄປຮ່ວມກອງປະຊຸມ ສາມວັນນີ້ດ້ວຍ ແຕ່ພວກສະນັບສະນູນປະຊາຊົນທີ່ອຶດຫິວພາກັນເວົ້າວ່າ ກອງປະຊຸມຄັ້ງນີ້ຈະເປັນການເສຍເວລາລ້າໆ ເພາະວ່າພວກຜູ້ນຳໂລກສ່ວນໃຫຍ່ຈະບໍ່ໄປມີໜ້າຢູ່ທີ່ນັ້ນ (ໃນພາກສະຫລູບຂ່າວ):ໃນກອງປະ ຊຸມມື້ນີ້ ພວກຜູ້ນຳໂລກໄດ້ປຸ້ມລຸມກັນ ສະນັບສະນູນແຜນຍຸທະສາດໃໝ່ອັນນື່ງເພື່ອຊ່ວຍເຫລືອພວກປະເທດທຸກຍາກ ໃຫ້ສາມາດຜະຫລິດອາຫານລ້ຽງຕົນເອງໄດ້ ໂດຍຈະເພິ່ມການຊ່ວຍເຫລືອດ້ານການກະເສດໃຫ້ແກ່ບັນດາປະເທດພວກພັດທະນາ ສະພາແຫ່ງຊາດຂອງກຳປູເຈຍ ໄດ້ຖອນສິດໃນການຖືກຍົກເວ້ນ ຈາກການຖືກຟ້ອງຮ້ອງຫລືຖືກດຳເນີນຄະດີ ຂອງທ່ານຊຳ ແຣນຊີ ຫົວໜ້າພັກຝ່າຍຄ້ານທີ່ສຳຄັນ ໃນວັນຈັນມື້ນີ້ຊື່ງເປັນການແຜ້ວທາງໃຫ້ທ່ານສາມາດຖືກຟ້ອງຮ້ອງໃນຂໍ້ຫາຖອນຫລັກໝາຍທີ່ປັກປັນເຂດຊາຍແດນຕິດກັບປະເທດເພື່ອນບ້ານ ວຽດນາມນັ້ນໄດ້ ຄຳຖະແຫລງສະບັບນື່ງ ຈາກສະພານິຕິບັນຍັດຂອງກຳປູເຈຍເວົ້າວ່າທ່ານຊຳ ແຣນຊີ ຊື່ງເວລານີ້ຢູ່ຕ່າງປະເທດ ໄດ້ດຳເນີນການຖອນຫລັກປັກໝາຍເຂດແດນລະວ່າງກຳປູເຈຍກັບວຽດນາມນັ້ນ ແລະຍຸຍົງສົ່ງເສີມໃຫ້ປະຊາຊົນກະທຳຄວາມຜິດໃນທາງອາຍາຢູ່ໃນແຂວງ SVAY RIENG ທາງພາກຕາເວັນອອກສ່ຽງໃຕ້ຂອງປະເທດ ພວກຜູ້ແທນຈາກພັກຂອງທ່ານຊຳແຣນຊີ ໄດ້ພາກັນຂວ້າມບາດ ບໍ່ໄປຮ່ວມໃນກອງປະຊຸມປິດລັບ ລົງຄະແນນສຽງກ່ຽວກັບເລື່ອງນີ້ໃນວັນຈັນມື້ນີ້ແລະປະນາມການລົງມະຕິດັ່ງກ່າວ ວ່າເປັນການນາບຂູ່ທາງການເມືອງ ພວກຕ້ອງຕິຫລາຍຄົນອັນໂຮມທັງຫົວໜ້າຂ້າຫລວງໃຫຍ່ຝ່າຍສິດທິມະນຸດຂອງ ສະຫະປະຊາຊາດປະຈຳກຳປູເຈຍໄດ້ກ່າວວ່າ ລັດຖະບານຂອງນາຍົກລັດຖະມົນຕີ ຮຸນ ເຊນ ແມ່ນໄດ້ເຄີຍໃຊ້ລະບົບຕຸລາການໃນຫລາຍໆຄະດີມາແລ້ວ ເພື່ອປາບປາມພວກທີ່ຕິຕຽນລັດຖະບານ ຜົນການຢັ່ງຫາງສຽງຂອງກຸ່ມນື່ງທີ່ເປັນເອກກະລາດທີ່ນຳອອກເປີດເຜີຍໃນວັນຈັນມື້ນີ້ ພົບວ່າລູກຊາຍຂອງມື້ລາງປະທານາທິບໍດີCORAZON AQUINO ທີ່ໄດ້ນຳພາການຕໍ່ສູ້ເພື່ອນຳເອົາປະຊາທິ ປະໄຕ ຄືນມາສູ່ຟີລິປປິນນັ້ນເປັນຜູ້ສະມັກເລືອກຕັ້ງທີ່ໄດ້ຮັບຄວາມນິຍົມຫລາຍທີ່ສຸດ ໃນການເລືອກຕັ້ງ ປະທານາທິບໍດີໃນປີໜ້າ ທ່ານສະມາຊິກສະພາສູງ BENIGNO AQUINO ທີສາມ ແມ່ນເປັນຜູ້ທຳອິດ ທີ່ພວກຕອບຄຳຖາມໃນການຢັ່ງຫາງສຽງຈະເລືອກເອົາ ໂດຍໄດ້ຄະແນນນິຍົມ 44 ສ່ວນຮ້ອຍ ສະມາ ຊິກສະພາສູງ MANUELVILLAR ນັກພັດທະນາທີ່ດິນເສດຖີພັນລ້ານ ມາໃນອັນດັບສອງ ໂດຍໄດ້ຄະແນນນິຍົມ19 ສ່ວນຮ້ອຍ